laion/Wikipedia-Exotic huggingface dataset:
אח"י קוממיות (נחתת)

אח"י קוממיות היא נחתת בשירות חיל הים הישראלי. היא אחותה של אח"י נחשון, שתיהן נבנו יחד בעבור חיל הים במספנת אינגלס שבפסקגולה, בארצות הברית. הנחתת הגיעה לחופי ישראל ב-16 ביוני 2024 ועגנה בנמל חיפה. החלה את שירותה המבצעי ב-24 ביולי 2024. אורכה כ-95 מטרים ורוחבה כ-20 מטרים, משקלה עולה על 2,500 טון. על סיפונה מיועדים לשרת עשרות אנשי צוות. הנחתת מיועדת להפלגות ארוכות ומפקדה הוא קצין בדרגת רב-סרן. היא מיועדת לשמש כלי לוגיסטי לשינוע ציוד והעברת לוחמים במרחבי פעולה רבים. אח"י נחשון: כלי השיט העוצמתי נמסר לחיל הים, באתר "סרוגים", 9 באוגוסט 2023 הנחתת אח"י קוממיות הגיעה לישראל ותיקלט בזרוע הים, באתר צה"ל, ‏16.06.2024 https://www.israelhayom.co.il/news/defense/article/16136833 https://www.idf.il/%D7%90%D7%AA%D7%A8%D7%99-%D7%99%D7%97%D7%99%D7%93%D7%95%D7%AA/%D7%99%D7%95%D7%9E%D7%9F-%D7%94%D7%9E%D7%9C%D7%97%D7%9E%D7%94/%D7%9B%D7%9C-%D7%94%D7%9B%D7%AA%D7%91%D7%95%D7%AA/%D7%9B%D7%AA%D7%91%D7%95%D7%AA-%D7%99%D7%99%D7%96%D7%95%D7%9E%D7%95%D7%AA/%D7%A0%D7%97%D7%AA%D7%95%D7%AA-%D7%97%D7%93%D7%A9%D7%95%D7%AA-%D7%91%D7%96%D7%A8%D7%95%D7%A2-%D7%94%D7%99%D7%9D/ אמיר בוחבוט‏, 2,500 טון ועשרות לוחמים: נחתת אח"י נחשון נמסרה לישראל, באתר וואלה, 9 באוגוסט 2023
יוחנן דוד סלומון (סופר)

יוחנן דוד סלומון (תרצ"א, 1931 – תשע"ד, 2014) היה סופר ופובליציסט מחבר סדרת הספרים "בעין יהודית". היה בעל טור קבוע בעיתון יתד נאמן תחת השם יוחנן דוד. נולד בירושלים, לנפתלי סלומון בנו של יוחנן דוד סלומון ונכדו של יואל משה סלומון, ממייסדי נחלת שבעה ופתח תקווה. מצד אמו הוא נכדו של הרב שמואל גדליה ניימן, שהיה ר"מ בישיבת עץ חיים ומחבר הספר "גידולי שמואל". למד בתלמוד תורה "שערי תורה", בישיבת היישוב החדש ובישיבת חברון. לאחר נישואין החל ללמד בבית הספר צייטלין בתל אביב. עם הקמת תנועת "אל המקורות" החל סלומון לכתוב מאמרים בבטאון התנועה מחשבת. כן כתב מאמרים שנדפסו בקביעות במוסף לשבת של עיתון יתד נאמן. מאמרים אלו כונסו לימים בחמשת כרכי הספרים "בעין יהודית". הכרך האחרון יצא בשנת תשע"ה לאחר פטירת מחברו. כמו כן עסק סלומון בעריכת ספרים שונים, ביניהם הספר "יהדות" של הרב יצחק זלר. סיגנונו של הרב סלומון היה ייחודי לאותה תקופה, לרוב היה מביא סיפור ומתוכו היה מפיק לקחים ואת המסרים שרצה להעביר. אחריו החלו עוד הרבה סדרות בסגנון הזה כמו סדרות הספרים "בך בטחנו" "טובך יביעו" "אמונה שלמה" ועוד. כמו כן עד היום אף לאחר פטירתו, מאמריו מובאים באתרים רבים. אשתו, רבקה, היא נכדתו של הרב אברהם וינברג שהיה האדמו"ר מסלונים. בתו שרה-מיכל נשואה לרב אברהם שינדלר דיין בבית הדין הרבני הגדול בירושלים. בתו תמר, רואת חשבון. בנו הרב ישי הוא דיין בית הדין לגיורים. למשפחותם לבית אבותם, אילן יוחסין של משפחת פרוש כולל רשימת צאצאי יוחנן דוד סלומון - חלק א', חלק ב' יוחנן דוד סלומון (1931-2014) כל התכנים של הרב יוחנן דוד סלומון דוגמה לציטוט מהטור שכתב בעיתון מערך הספרים והמידע, אוניברסיטת בר-אילן מאמרי הרב סלומון במגזין ברסלב מאמר של הרב סלומון שמובא באתר חדרי חרדים כל התכנים של הרב יוחנן דוד סלומון באתר הידברות כתבה באתר מעריב, מהו הקשר בינו לבין העולם היומיומי שלנו? (ציטוטים משמו) אושרו: ששת הדיינים החדשים במערך הגיור, באתר "סרוגים", 14 במרץ 2021 אישור מינוי דיינים לבתי הדין המיוחדים לגיור במערך הגיור
כדור הזהב 2019

כדור הזהב 2019 (בצרפתית: 2019 Ballon d'Or) היה הטקס השנתי ה-64 של כדור הזהב, המוגש על ידי עיתון הכדורגל הצרפתי פרנס פוטבול, שהוענק לכדורגלנים הטובים ביותר בעונת 2018/2019. המועמדים לפרס הוכרזו ב-6 בנובמבר 2019. שחקנה של ברצלונה ליונל מסי זכה בפרס זה בפעם השישית ובכך שבר את התיקו עם כריסטיאנו רונאלדו על רוב פרסי כדור הזהב. בשנה זו הוענק לראשונה גביע יאשין. ערך מורחב – כדור הזהב המועמדים לפרס הוכרזו ב-6 בנובמבר 2019. אלו 30 הכדורגלנים שהיו מועמדים לכדור הזהב 2019: ערך מורחב – כדור הזהב לנשים מייגן ראפינו זכתה בכדור הזהב 2019 עבור השחקנית הטובה בעולם. אלו 20 הכדורגלניות שהיו מועמדות לכדור הזהב לנשים 2019: ערך מורחב – פרס קופה מתייס דה ליכט זכה בפרס קופה 2019 כשחקן הטוב בעולם מתחת לגיל 21. אלו המועמדים לזכייה בפרס קופה 2019: ערך מורחב – גביע יאשין אליסון בקר זכה בגביע יאשין שהוענק לראשונה כשוער הטוב בעולם ב-2019. אלו המועמדים לזכייה בגביע יאשין 2019: 2019 Ballon d'Or Results, topendsports (באנגלית) 2019 Women's Ballon d'Or Results, topendsports (באנגלית) כדור הזהב 2019, באתר sport5, ‏21 באוקטובר 2019 כדור הזהב 2019, באתר sport5, ‏21 באוקטובר 2019
צוף

צוף (באנגלית: nectar) הוא תמיסה מימית של סוכרים שונים, המיוצרת בצמחים מסוימים ברקמות מיוחדות המכונות צופנים (ביחיד: צוּפָן; באנגלית: nectary; במקרה שהרקמה מחוץ לפרח היא מכונה צוּפָן חוץ-פרחי, extrafloral nectary). הצוף מושך אל הצמח בעלי חיים שונים הניזונים ממנו. עבור הצמח, זהו אמצעי משיכה זול מבחינה אנרגטית, משום שאינו מכיל חלבונים. בעלי-החיים הנמשכים אל הצמח בעקבות הצוף, מספקים לצמח צרכים שונים. השימוש הנפוץ ביותר בצוף הוא למטרות האבקה: תוך כדי מגע באיברי הצמח ואכילת הצוף, בעל-החיים בא במגע עם גרגרי האבקה של הצמח, וכך מעביר אותם ממקום למקום, כאשר חלקם מגיעים אל צלקות הפרחים, ליצירת הפריה. קיימים שימושים נוספים לייצור צוף. למשל: צמחים מסוימים מייצרים צוף על-מנת למשוך אליהם נמלים, המגינות עליהם מפני טריפה בידי בעלי-חיים אחרים. הרכב הסוכרים בצוף קשור למאביק של הצמח: פרחים המואבקים על ידי ציפורי שיר, עטלפים וזבובאים מייצרים צוף העשיר בחד סוכרים גלוקוז ופרוקטוז ואילו צוף צמחים המואבקים על ידי קוליבריים, דבורת דבש, עשים ופרפרים מכיל יותר מהדו סוכר סוכרוז. הצוף שנאסף על ידי דבורת הדבש מהווה את המרכיב העיקרי בדבש לאחר שהסוכרוז שבו מפורק לגלוקוז ופרוקטוז באמצעות אנזים. לבנין שותה צוף מסתוונית היורה דבורת הדבש ניזונה מצוף בישראל בנאית ישראלית שותה צוף פרחי צמח בת-שבע מטפסת האבקה אבקה (בוטניקה) יונקי צוף צוף, באתר אנציקלופדיה בריטניקה (באנגלית) צוף צמחים בתעשיית הקוסמטיקה צוף צמחים (נקטר) - רק מתוק או גם בריא? תמיסה מימית של סוכרים שונים שאותם מפיקים צמחים. מה מכיל, תפקידו ועוד. Baker, H.G. & Baker, I. (1983) Floral nectar sugar constituents in relation to pollinator type. Handbook of Experimental Pollination Ecology (eds C.E.Jones & R.L.Little), pp. 117–141. Perret, Mathieu, et al. "Nectar sugar composition in relation to pollination syndromes in Sinningieae (Gesneriaceae)." Annals of Botany 87.2 (2001): 267-273.
הרמה הטיבטית

הרמה הטיבטית (בסינית מפושטת: 青藏高原; צ'ינג-זאן גאיואן) היא רמה גבוהה וגדולה הממוקמת בעיקר במרכז אסיה (אזור טיבט שברפובליקה העממית של סין) אך גם מגיעה למדינות שכנות, ביניהן נפאל, בהוטן, הודו, אפגניסטן, ט'גיקיסטן וקירגיזסטן. הרמה מכסה את רוב המחוז האוטונומי הטיבטי, אך גם מגיעה לצ'ינגהאי, סצ'ואן וגאנסו שבסין. בתרבות הטיבטית היה נהוג לחיות על הרי הרמה הטיבטית, בשל כך המחוז כונה לאורך ההיסטוריה "גג העולם" ו"ארץ השלגים". הרמה הטיבטית הייתה בית לממלכות ותרבויות משמעותיות, ביניהן הז'אנגשיאנג, שושלת ירלונג והאימפריה הטיבטית, אך במאה ה-9 היא התפרקה. הרמה מכסה 2,500,000 ק"מ מרובע, רוחבה 1,000 ק"מ ואורכה 2,500 ק"מ. בנוסף לכך, על הרמה הטיבטית שוכן האוורסט, ההר הגבוה ביותר בעולם, ו-K2, ההר השני בגובהו בעולם. בשל כך, הרמה הטיבטית כונתה בפי הבריטים "תקרת העולם". הרמה הטיבטית מכילה גם נהרות, נחלים ואגני ניקוז. היא מכילה את מקורות 3 הנהרות הארוכים ביותר באסיה: הנהר הצהוב, נהר יאנגצה ונהר מקונג. בנוסף לכך, הרמה הטיבטית קרה ומכילה מספר רב של קרחונים. לכן היא מכונה לעיתים קרובות "קוטב שלישי" ונחקרת רבות במחקרים על התחממות גלובלית. הרמה הטיבטית היא בית למגוון רב של בעלי חיים, ביניהם קיאנג, כבש כחול מצוי, זאב ההימלאיה, צבי יעלי טיבטי, מקוק לבן-לחיים, יאק הבית ועוד. חלקם נמצאים בסיכון בשל התחממות גלובלית והתערבות של בני אדם, ביניהם טאקין סיצ'ואני, דוב שחור אסייתי ועוד. מדיה וקבצים בנושא הרמה הטיבטית בוויקישיתוף National Geographic MapMachine: Student Atlas - Asia Deserts Photos, Map, web.archive.org, ‏2006-01-12 Tibet: life on the climate front line | Financial Times | Ghostarchive, ghostarchive.org Xiaodong Liu, Baode Chen, Climatic warming in the Tibetan Plateau during recent decades, International Journal of Climatology 20, 2000-11-01, עמ' 1729–1742 doi: 10.1002/1097-0088(20001130)20:14<1729::AID-JOC556>3.0.CO;2-Y Jian Ni, [0080:ASOBOT2.0.CO;2.full A Simulation of Biomes on the Tibetan Plateau and Their Responses to Global Climate Change], Mountain Research and Development 20, 2000-02, עמ' 80–89 doi: 10.1659/0276-4741(2000)020[0080:ASOBOT]2.0.CO;2 Guodong Cheng, Tonghua Wu, Responses of permafrost to climate change and their environmental significance, Qinghai‐Tibet Plateau, Journal of Geophysical Research: Earth Surface 112, 2007-06 doi: 10.1029/2006JF000631 ערך זה הוא קצרמר בנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
דאסטי האנאס

ג'רלד אליס "דאסטי" האנאס III (נולד ב-2 בספטמבר 1993) הוא כדורסלן אמריקאי-ישראלי המשחק בעמדת הקלע בקבוצת הפועל תל אביב. ב-6 באוקטובר 2017 חתם האנאס בממפיס האסל מליגת הפיתוח של ה-NBA, בעונתו הראשונה העמיד ממוצעים של 9.2 נקודות למשחק תוך כדי קליעה של 44% מחוץ לקשת. בעונתו השנייה העמיד ממוצעים של 14.5 נקודות, 1.8 ריבאונדים ו-1.4 אסיסטים למשחק. ב-30 במרץ 2019 חתם האנאס בממפיס גריזליס מליגת ה-NBA לחוזה של-10 ימים. האנאס ערך את הופעת הבכורה שלו ב-NBA ב-31 במרץ 2019 בהפסד 113–96 ללוס אנג'לס קליפרס, ורשם 4 נקודות, 4 אסיסטים וריבאונד אחד. ב-27 באוקטובר 2019, חזר האנאס לעונה שלישית בממפיס האסל. האנאס נבחר לשחקן השבוע של ליגת הפיתוח של ה-NBA ב-2 בדצמבר 2019 לאחר שקלע 28 נקודות מול אוקלהומה סיטי בלו ו-32 נקודות מול מיין רד טפרים. ב-21 בפברואר 2020 חזר האנאס לממפיס גריזליס בחוזה ל-10 ימים. האנאס שוחרר מאוחר יותר ב-27 בפברואר 2020. ב-27 בנובמבר 2020 האנהס חתם בקולוסוס רודוס מליגת העל היוונית. ב-22 בדצמבר 2020, שוחרר האנאס מהקבוצה בשל עניינים משפחתיים. ב-21 בינואר 2021 חתם האנאס בסנטה קרוס ווריורס מליגת הפיתוח של ה-NBA ב-20 ביולי,2021 האנאס חתם באדלייד 36' מליגת העל האוסטרלית, במהלך העונה העמיד האנאס ממוצע של 13.5 נקודות למשחק. ב-24 באוקטובר 2022 חזר האנאס לסנטה קרוס ווריורס מליגת הפיתוח של ה-NBA ב-20 ביולי 2023 חתם האנאס בעירוני נס ציונה מליגת העל בכדורסל. ב-28 בספטמבר, ערך את הופעת הבכורה שלו בקבוצה מול שטרסבורג במסגרת מוקדמות ליגת האלופות בכדורסל ורשם 10 נקודות. לאחר פרוץ מלחמת חרבות ברזל, חזר האנאס לארצות הברית וסירב לחזור לשחק בקבוצה לאחר חזרת הליגה לפעילות. ב-28 בפברואר 2024 חתם האנאס בהפועל תל אביב מליגת העל בכדורסל, לאחר שזו שילמה לעירוני נס ציונה סכום שמוערך בכ-200 אלף דולרים. האנאס ערך את הופעת הבכורה שלו בקבוצה ב-5 במרץ מול בני הרצליה ורשם 9 נקודות ו-4 אסיסטים. מדיה וקבצים בנושא דאסטי האנאס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אור שקדי‏, קיבל אזרחות ישראלית, ברח במלחמה, והצטיין במדי נבחרת ארצות הברית, באתר וואלה, 23 בפברואר 2024 אור שקדי‏, דאסטי האנאס ישחק כישראלי בנס ציונה: "שמעתי רק דברים טובים", באתר וואלה, 20 ביולי 2023 אהרלה ויסברג‏, "לא עניין אותנו הכסף, רצינו ליהנות מדאסטי האנאס ככדורסלן", באתר וואלה, 29 בפברואר 2024 אפרת עמורבן, סתיו איפרגן, דאסטי האנאס חתם בהפועל ת"א, בנס ציונה זועמים על השחקן, באתר ynet, 28 בפברואר 2024 תומר גבעתי, הכניסה את היד עמוק לכיס: כמה שילמה הפועל תל אביב על דאסטי האנאס?, באתר ישראל היום, 28 בפברואר 2024
קוואדוו דואה

קוואדוו אנטווי דואה (בגרמנית: Kwadwo Antwi Duah; נולד ב-24 בפברואר 1997) הוא כדורגלן שווייצרי-אנגלי המשחק בעמדת החלוץ בלודוגורץ ראזגרד. דואה נולד בלונדון למשפחה שמוצאה מגאנה ובגיל צריך היגר עם משפחתו לברן בירת שווייץ. דואה התחיל לשחק כדורגל בקבוצת הנוער של יאנג בויז ברן. ב-30 ביולי 2016 ערך את הופעת הבכורה שלו בקבוצה הבוגרת במשחק הליגה נגד לוגאנו. דואה לא זכה לדקות משחק רבות ביאנג בויז ובמהלך השנים הושאל לנשאטל גזמאקס, וינטרטור וסרבט ז'נבה. בקיץ 2019 חתם בפ.צ. ויל מליגת האתגר השווייצרית וסיים כמלך שערי הקבוצה בעונה זו עם 12 שערים בצוותא עם ואלון פאזילו. בקיץ 2020 חתם בסנט גאלן מליגת העל השווייצרית במדיה שיחק שנתיים. ב-24 ביוני 2022 חתם בנירנברג מהבונדסליגה השנייה. ב-19 ביולי 2023 חתם בלודוגורץ ראזגרד מליגת העל הבולגרית. בלודוגורץ רשם עונה עם 13 שערי ליגה כאשר רק אלכסנדר קולב מקרומובגרד ורוואן קרוס חברו לקבוצה הבקיעו יותר ממנו. דואה שיחק בנעוריו בנבחרות הנוער של שווייץ. ב-5 ביוני 2024 ערך את הופעת הבכורה שלו בנבחרת הבוגרת במשחק ידידות נגד אסטוניה. 3 ימים לאחר מכן נכלל בסגל הסופי של הנבחרת לקראת יורו 2024 בו כבש את שער הבכורה שלו בנבחרת בניצחון 1–3 נגד הונגריה ב-15 ביוני. לודוגורץ ראזגרד ליגת העל הבולגרית: 2023/2024 קוואדוו דואה, ברשת החברתית אינסטגרם קוואדוו דואה, באתר Transfermarkt קוואדוו דואה, באתר Soccerway קוואדוו דואה, באתר WorldFootball.net קוואדוו דואה, באתר National Football Teams קוואדוו דואה, באתר FootballDatabase.eu
לירן שכנר

לירן שכנר (נולד ב-1977) הוא עיתונאי, ושדרן ספורט ישראלי. לירן שכנר נולד וגדל בחיפה. אביו, יעקב (יענקל׳ה) היה חבר להקת חיל הים וכרוז מכבי חיפה במשך שנים רבות, ואימו, ניצה, הייתה בעלת חברת הפקות. את שירותו בצה"ל עשה כמפקד וכמנחה בלהקת חיל הים. לאחר השירות הצבאי למד לתואר ראשון במנהל עסקים במרכז הבינתחומי הרצליה. במקביל החל לשדר ברדיו חיפה, משם עבר לרשות השידור ולחברת צ'רלטון כשדר קווים במשחקי כדורגל. עם השנים התקדם להיות השדר הראשי של רבים ממשחקי הכדורגל של ליגת העל הישראלית, הפרמייר ליג וכן משחקי גביע אירופה בכדורגל. שכנר מנחה מאז שנת 2019 את התוכנית סערה בממלכה המשודרת בערוצי צ'רלטון. שכנר הוא גם בעליה של חברת "שכנר הפקות תקשורת", שבמסגרתה הוא מפיק ומביים טקסים מרכזיים לצה״ל ולגופים גדולים אחרים. החל מאוגוסט 2023, מגיש עם כדורגלן העבר חיים רביבו את הפודקאסט ״רביבו ושכנר״ מבית All•in. שכנר נשוי לשיר ואב לשלושה. מתגורר בחיפה. בעבר היה שכנר ידוע באהדתו לקבוצת הכדורגל מכבי חיפה. רז שכניק, "אני נכד לארבעה ניצולי שואה. סבא שלמה היה בדכאו שלוש שנים ואני יושב שם אחרי 80 שנה ומשדר כדורגל לישראל. זה ניצחון גדול", באתר ynet, 13 ביוני 2024 לירן שכנר, מתוך ההסכת "הזווית בממלכה" דף החברה בפייסבוק רביבו ושכנר, באתר Spotify
אנדראה קמביאזו

אנדראה קמביאזו (באיטלקית: Andrea Cambiaso; נולד ב-20 בפברואר 2000) הוא כדורגלן איטלקי המשחק בעמדת המגן ביובנטוס. קמביאזו יליד ג'נובה והוא תוצר במחלקת הנוער של הקבוצה המקומית. עם עלייתו לקבוצה הבוגרת הושאל למספר קבוצות ובהן אלביסולה, סבונה, אלסנדריה קלצ'ו ואמפולי עד שבעונת 2021/2022 חזר לגנואה. ב-29 באוגוסט ערך את הופעת הבכורה שלו בקבוצה במשחק נגד נאפולי. ב-14 ביולי 2022 חתם לחמש שנים ביובנטוס ויממה לאחר מכן הושאל לבולוניה 1909 עד לסיום העונה, אז חזר ליובנטוס. ב-28 באוקטובר 2023 הבקיע את שער הבכורה שלו עבור יובנטוס בניצחון 0–1 נגד הלאס ורונה בדקה ה-96 של המשחק. ב-24 במאי 2024 חתם על חוזה עד שנת 2029. בנובמבר 2023 זומן לראשונה לסגל נבחרת איטליה לקראת המשחקים נגד מקדוניה הצפונית ואוקראינה. ב-21 במרץ 2024 ערך את הופעת הבכורה שלו בנבחרת במשחק ידידות נגד ונצואלה. קמביאזו נכלל בסגל הנבחרת לקראת יורו 2024. יובנטוס קופה איטליה: 2023/24 אנדראה קמביאזו, באתר Transfermarkt אנדראה קמביאזו, באתר Soccerway אנדראה קמביאזו, באתר BDFutbol אנדראה קמביאזו, באתר WorldFootball.net אנדראה קמביאזו, באתר FootballDatabase.eu
יהושע מאור

יהושע מאור (1936 – 20 ביוני 2024) היה מנהל ישראלי, מחלוצי המחשוב בישראל, מנכ"ל יבמ ישראל בשנים 1984–1996. יהושע מאור (דז'ינצלסקי), נולד בשנת 1936 בכפר סירקין. בשנים 1953–1955 שירת בצה"ל. למד מתמטיקה ופיזיקה באוניברסיטה העברית בירושלים, ובשנת 1959 קיבל תואר ראשון. הצטרף לממר"ם, יחידת המחשב של צה"ל, שהייתה בתחילת דרכה. תחילה שירת כראש חוליית תכנות כללית במחשבי פילקו (המחשבים הראשונים של צה"ל) ובהמשך הגיע לתפקיד ראש ענף תכנות והדרכה וסגן מפקד ממר"ם. במסגרת תפקידו זה היה פעיל בין היתר בוועדת המחשוב העליונה של משרד האוצר. בהמשך סיים תואר שני במנהל עסקים. שירת במילואים ביחידת ההדרכה של ממר"ם. ב-1969 הצטרף לחברת יבמ ישראל כנציג שיווק. באוגוסט 1977 נשלח למטה IBM בפריז כראש צוות לבחינת פעילות החברה באירופה. בסוף 1979 מונה למנהל אגף השיווק ביבמ ישראל. בשנת 1984 מונה למנכ"ל יבמ ישראל וליושב ראש מועצת המנהלים שלה וכיהן בתפקידו זה עד 1996. לאחר סיום תפקדיו ביבמ היה מעורב במספר עסקים פרטיים ומיזמים בתחומי הטכנולוגיות המתקדמות והמידע ובין היתר שימש דירקטור בקבוצת ההון סיכון גרין שבבעלותו של יצחק תשובה. בסוף שנת 2000 מונה למנכ"ל וליושב ראש דיקטוריון החברה. בשנת 2002 סיים את תפקידו כמנכ"ל החברה אך נותר יושב ראש פעיל עד לסגירתה כשנה לאחר מכן. עם סיום תפקידו בגרין השתלב מאור במספר חברות העוסקות בדפוס דיגיטלי, וכיהן כדירקטור בקורנית דיגיטל ובדיפ טק. כיהן בתפקידים ציבוריים אחדים, בהם נשיא לשכת המסחר ישראל-אמריקה, יו"ר איל"א ויו"ר הוועד הפועל של מועצת המנהלים של במכון ויצמן למדע (1995–2002), ממנו קיבל בשנת 2002 תואר דוקטור לשם כבוד. נפטר ב-20 ביוני 2024 והובא לקבורה בבית הקברות קריית שאול. יהושע מאור היה נשוי לגליה מאור, אותה הכיר בעת ששירתו יחד בממר"ם, ולהם שלושה ילדים. בתם דנה מאור מונתה בדצמבר 2010 למנכ"לית חברת הייעוץ "מקינזי ישראל". בנם רון מאור מונה במרץ 2021 למנכ"ל חברת ישראמקו. יהושע מאור - מנכ"ל "יבמ ישראל", מעריב, 21 במאי 1984 רשימת מקבלי התארים מן האוניברסיטה העברית - מחזור ל' (תש"ך), הארץ, 3 ביולי 1960⁩ הקמת ממר"ם בעשור הראשון, באתר העמותה להנצחת חללי חיל הקשר והתקשוב שלומי גולובינסקי, יהושע מאור, בעלה של מנכ"ל בנק לאומי, מונה ליו"ר דירקטוריון גרין, באתר TheMarker‏, 31 בדצמבר 2000 מו"מ חפוז הוליד בעיות, מעריב, 24 בנובמבר 1987; נווית זומר, עלייה של 3.73% ביצוא לארה"ב ב-91', חדשות, 20 בספטמבר 1991 Honorary PhD, The Weizmann Institute of Science טלי ציפורי, ‏גליה מאור ויהושע מאור, באתר גלובס, 24 בספטמבר 2013 עידו סולומון, דנה מאור, בתה של גליה מאור, מונתה למנכ"ל מקינזי ישראל; תחליף את יונתן קולודני, באתר TheMarker‏, 20 בדצמבר 2010 ישראל פישר, ישראמקו: התחרות מול לווייתן הורידה את הרווחים ב-2020 ל-306 מיליון דולר, באתר TheMarker‏, 18 במרץ 2021
אדם בוקסה

אדם בוקסה (בפולנית: Adam Buksa; נולד ב-12 ביולי 1996) הוא כדורגלן פולני המשחק בעמדת החלוץ באנטליהספור מליגת העל הטורקית. בוקסה גדל במחלקת הנוער של ויסלה קרקוב ממנה עבר לזו של נוברה האיטלקית ובקיץ 2014 חתם בלכיה גדנסק. ב-25 ביולי 2014 ערך את הופעת הבכורה שלו בקבוצה במשחק הליגה נגד פודבסקידזי ביילסקו-ביאלה. בקיץ 2016 חתם בזגלבי לובין בה שיחק עד ינואר 2018 בה הושאל לפוגון שצ'צ'ין עד לסיום העונה. בסיום העונה חתם על חוזה בקבוצה ובמהלך שנה וחצי ששיחק בה כבש 18 שערים ב-40 משחקי ליגה. בדצמבר 2019 חתם לשלוש שנים בניו אינגלנד רבולושן מהMLS תמורת 4.5 מיליון דולר. ב-29 בפברואר 2020 ערך את הופעת הבכורה שלו בקבוצה בהפסד 2-1 למונטריאול אימפקט. ב-7 במרץ הבקיע את שער הבכורה שלו בקבוצה במשחק נגד שיקגו פייר. בעונת 2021 היה מלך שערי הקבוצה עם 16 שערים במדיה. ב-10 ביולי 2022 חתם בלאנס מליגת העל הצרפתית. ב-9 בספטמבר ערך את הופעת הבכורה שלו בקבוצה במשחק נגד טרואה. בוקסה היה שותף לעונה הטובה של המועדון מזה 20 שנה שסיימה את העונה במקום השני שהבטיח השתתפות בשלב הבתים של ליגת האלופות. ב-18 ביולי 2023 הושאל לאנטליהספור מליגת העל הטורקית. בוקסה רשם עונה עם 16 שערים ב-33 משחקי ליגה והיה מלך שערי המועדון בכל המסגרות. ב-15 בנובמבר 2018 בוקסה זומן לראשונה לסגל נבחרת פולין לקראת משחק הידידות נגד צ'כיה, אך לא שותף. ב-9 בספטמבר 2021 ערך את הופעת הבכורה שלו בנבחרת בניצחון 1-4 נגד אלבניה. 3 ימים לאחר מכן הבקיע שלושער בניצחון 1-7 נגד סן מרינו. נכלל בסגל הנבחרת לקראת יורו 2024 ואף הבקיע בהפסד 2-1 להולנד בשלב הבתים. זגלבי לובין הליגה הפולנית החמישית (מחוז שלזיה תחתית): 2016/2017 ניו אינגלנד רבולושן מגן האוהדים: 2021 אישיים נעל הזהב של ניו אינגלנד רבולושן: 2021 מדיה וקבצים בנושא אדם בוקסה בוויקישיתוף אדם בוקסה, באתר Transfermarkt אדם בוקסה, באתר Soccerway אדם בוקסה, באתר FootballDatabase.eu
יעקב מאיר שטרן

הרב יעקב מאיר שטרן (נולד בג' בטבת ה'תשי"ב, 1 בינואר 1952) הוא רב ופוסק חסידי, אב"ד וראש בית הוראה "בשבילי אורייתא" ורב שכונת קהילות יעקב בבני ברק, מכהן גם כדיין בבית הדין זכרון מאיר ובבד"ץ של חסידות ויז'ניץ. הרב שטרן הוא פוסק הלכה בולט בציבור החסידי וההונגרי בבני ברק, והוא פוסק לרוב כשיטת רבו, הרב שמואל הלוי ואזנר. נחשב לבעל מומחיות מיוחדת בהלכות סת"ם. נולד בעיר שימלאו סילבאניי שברומניה, לחנניה יום טוב ליפא ולגיטל. נישא להעניא בת חיים גדליה רוב, חסיד ויז'ניץ. בשנת תשל"ח (1978) הוסמך להוראה על ידי הרב יצחק יעקב וייס שאף נתן הסכמתו לספרו "משנת הסופר". הוסמך גם על ידי הרב שמואל הלוי ואזנר, והיה לתלמידו המובהק. לימים החל לשמש כחבר בבית דינו של הרב וואזנר בשכונת זכרון מאיר. משמש בתפקידים רבים, בין היתר, רב בשכונת קהילות יעקב בבני ברק, דיין בבית הדין זכרון מאיר ובבית הדין של חסידות ויז'ניץ, ראש בית הוראה "בשבילי אורייתא" בצפון עיר בני ברק. וכן מכהן כחבר נשיאות ארגונים שונים, ביניהם דרשו, ועד הרבנים לענייני צדקה ועוד. הוא נודע כרב מומחה בהלכות סת"ם ואף חיבר ספר בהלכות סת"ם בשם "משנת הסופר". אמרי יעקב, שו"ת (ה'תש"ס) משנת הסופר, הלכות סת"ם (ה'תשנ"ב). אמרי יעקב, על התורה. אמרי יעקב, הלכות מלמדים (ה'תשנ"ו). אמרי יעקב, על שולחן ערוך הרב. אמרי יעקב, דיני ארץ ישראל (ה'תשס"ז). אמרי יעקב, אבן העזר (ה'תשע"ב). שיעורי הרב יעקב מאיר שטרן באתר "קול הלשון" מבחן אצל הרב יעקב מאיר שטרן, סרטון באתר יוטיוב אמרי יעקב על שולחן ערוך הרב, הסכמת הרב וייס על הספר "משנת הסופר", -תשמ"ט, בני ברק, תש"ס בית דין קהילות יעקב - מידע מלא וחוות דעת גולשים | פרשת יהדות, באתר אינדקס פרשת יהדות נתי קאליש, צפו: ר' יעקב מאיר שטרן בביקור במפעל תפילין, באתר רדיו קול חי, ‏2022-04-10 כינוס אדיר לחיזוק הלכות סת"ם בראשות הגרי"מ שטרן - חדשות אונליין, באתר beitarillit-online.com, ‏2022-06-28 אור לסופר | הפורום המרכזי לסופרי סתם, באתר אור לסופר | שקפים וקיפולים לספר תורה ולכל סוגי הסת"ם | האתר המרכזי לסופרי סת"ם
אוקאי יוקושלו

אוקאי יוקושלו (בטורקית: Okay Yokuşlu; נולד ב-9 במרץ 1994) הוא כדורגלן טורקי המשחק בעמדת הקשר האחורי בקבוצת טרבזונספור. יוקושלו התחיל את הקריירה שלו בקבוצת הנוער של אלטאי. ב-27 ביוני 2011 חתם בקייסריספור תמורת 2.3 מיליון לירות טורקית. ב-16 בספטמבר ערך את הופעת הבכורה שלו בקבוצה בניצחון 0-1 נגד אנטליהספור. ב-8 ביולי 2015 חתם בטרבזונספור תמורת 2 מיליון אירו. בקיץ 2018 חתם בסלטה ויגו הספרדית תמורת 6 מיליון אירו. ב-1 בפברואר 2021 הושאל לוסט ברומיץ' אלביון עד לסיום העונה. 6 ימים לאחר מכן ערך את הופעת הבכורה שלו בקבוצה בהפסד 2-0 לטוטנהאם הוטספר. ב-26 בינואר 2022 הושאל לחטאפה עד לסיום העונה. ב-18 ביולי 2022 חזר לווסט ברומיץ' ששיחקה בפוטבול ליג צ'מפיונשיפ בה לשלוש שנים. ב-1 בנובמבר 2022 בניצחון 0-1 נגד בלקפול. ב-5 במאי 2023 יוקושלו נבחר לכדורגלן העונה של המועדון. בקיץ 2024 חזר בטרבזונספור. בצעירותו, שיחק בכל הנבחרת הצעירות של טורקיה. ב-17 בנובמבר 2015 ערך את הופעת הבכורה שלו בנבחרת הבוגרת בתיקו 0-0 נגד יוון. ב-27 במרץ 2018 הבקיע את שער הבכורה שלו בנבחרת בתיקו 2-2 נגד טורקיה. השתתף עם הנבחרת ביורו 2020 ויורו 2024. מדיה וקבצים בנושא אוקאי יוקושלו בוויקישיתוף אוקאי יוקושלו, באתר Transfermarkt אוקאי יוקושלו, באתר Soccerway אוקאי יוקושלו, באתר BDFutbol אוקאי יוקושלו, באתר WorldFootball.net אוקאי יוקושלו, באתר National Football Teams אוקאי יוקושלו, באתר FootballDatabase.eu
אלסייד היסאי

אלסייד גזים היסאי (באלבנית: Elseid Gëzim Hysaj; נולד ב-2 בפברואר 1994) הוא כדורגלן אלבני המשחק בעמדת המגן בלאציו. היסאי נולד במאלסי ד מדהה שבאלבניה. כאשר היה בן שנתיים היגר אביו לאיטליה כחלק מגל הגירה של עובדים אלבנים למדינה והיסאי עבר עם אמו לעיר שקודרה וגרו בבית של סבו. היסאי התחיל לשחק כדורגל בקבוצת הילדים של שקודרה וכעבור שנה עבר לזו של ולנזיה שקודרה. כאשר הגיע לגיל 10 אביו פגש את סוכן השחקנים האיטלקי מרקו פיצ'יולי וסיפר לו על בנו שמשחק כדורגל. 4 שנים לאחר מכן, פיצ'יולי דאג שייבחן במועדונים שונים במדינה ביניהם גם פיורנטינה אולם לבסוף הצטרף לאמפולי. ב-24 באוקטובר 2011 היסאי ערך את הופעת הבכורה שלו בקבוצה בהפסד 2-1 לפיורנטינה במסגרת הקופה איטליה. ב-20 באוקטובר 2012 ערך את הופעת הבכורה שלו בסרייה ב' בניצחון 0-3 נגד וירטוס לנציאנו. ב-19 בספטמבר 2013 חתם על חוזה לשנתיים. ב-17 באפריל 2014 הבקיע את שער הבכורה שלו בקבוצה בהפסד 1–2 לווירטוס לנציאנו. היסאי היה שיתוף לעליית המועדון לסרייה א' בסיום העונה אחרי 6 שנות היעדרות. ב-31 באוקטובר 2014 חתם על חוזה חדש לשנתיים וחצי הכולל שדרוג שכרו. ב-3 באוגוסט 2015 חתם לחמש שנים בנאפולי תמורת 5 מיליון אירו והפך לכדורגלן האלבני השני היקר בהיסטוריה אחרי לוריק צאנה. בנאפולי התאחד עם מאמנו לשעבר באמפולי מאוריציו סארי. ב-23 באוגוסט ערך את הופעת הבכורה שלו בקבוצה בהפסד 1–2 לססואולו. ב-17 בספטמבר ערך את הופעת הבכורה שלו בזירה האירופית בניצחון 0–5 נגד קלאב ברוז' במסגרת שלב הבתים של הליגה האירופית. ב-21 באוקטובר 2017 ערך את משחקו ה-100 בנאפולי בתיקו 0-0 נגד אינטר מילאנו. בקיץ 2018 צ'לסי הגישה הצעה על היסאי על סך 43 מיליון אירו, אך העסקה נדחתה כיוון שהסוכן דרש מהמועדון 60 מיליון. ב-25 ביולי 2020 הבקיע את שער הבכורה שלו בקבוצה במשחק הליגה נגד ססואולו. ב-1 ביולי 2021 עבר ללאציו בהעברה חופשית. 3 שבועות לאחר שחתם צולם שר את השיר בלה צ'או המזוהה עם תנועות שמאל אנטי-פשיסטיות, דבר שעורר כעס בקרב אוהדי הקבוצה המזוהים עם הצד הימני של המפה הפוליטית ולעיתים כונה על ידם כ"תולעת". בעונת 2022/2023 רשם 43 הופעות בכל המסגרות וסייע לקבוצתו לסיים במקום השני, הישג השיא של המועדון מאז האליפות האחרונה של המועדון בעונת 1999/2000. היסאי שיחק בצעירותו בנבחרות הצעירות של אלבניה והשתתף באליפות אירופה בכדורגל עד גיל 17. בראיון שהעניק לתקשורת במרץ 2016 אמר כי קיבל לייצג את איטליה בצעירותו, אך סירב כיוון שרצה לייצג את אלבניה מולדתו. ב-6 בפברואר 2013 זומן לראשונה לסגל הנבחרת הבוגרת לקראת משחק הידידות נגד גאורגיה. כמה ימים לאחר מכן ערך את הופעת הבכורה שלו בנבחרת. ב-22 במרץ 2013 ערך את הופעת הבכורה שלו במסגרת רשמית בניצחון 0–1 נגד נורווגיה. ב-28 במאי 2016 שימש כקפטן במשחק נגד קטר והפך לקפטן הצעיר בהיסטוריה של הנבחרת. השתתף עם הנבחרת ביורו 2016 ויורו 2024. ב-9 ביוני 2015 התארס לחברתו פיורנצה לקסטקאי מיס אלבניה לשנת 2013, אך הם התחתנו רק ארבע שנים לאחר מכן. הוא ידוע כתומך נלהב של המפלגה הסוציאליסטית של אלבניה ואף השתתף בקמפיין בחירות שלה בשנת 2017. נאפולי קופה איטליה: 2019/2020 מדיה וקבצים בנושא אלסייד היסאי בוויקישיתוף אלסייד היסאי, באתר Transfermarkt אלסייד היסאי, באתר Soccerway אלסייד היסאי, באתר WorldFootball.net אלסייד היסאי, באתר National Football Teams אלסייד היסאי, באתר FootballDatabase.eu "Elseid Hysaj: Refuzova Kombëtaren e Italisë për Shqipërinë", SHKODRA press, ‏16 במרץ 2016 (באלבנית)